b'\n_START_ARTICLE_\nPimeyden valtias\n_START_SECTION_\nJuoni\n_START_PARAGRAPH_\nKaksituhatta vuotta salassa pidetyn uskonlahkon, Unen veljeskunnan, pappi kuolee j\xc3\xa4tt\xc3\xa4en j\xc3\xa4lkeens\xc3\xa4 p\xc3\xa4iv\xc3\xa4kirjan ja avaimen salaiseen kammioon kirkon kellarissa. Pappi, joka saa k\xc3\xa4siins\xc3\xa4 p\xc3\xa4iv\xc3\xa4kirjan, huolestuu ja ottaa yhteytt\xc3\xa4 teoreettisen fysiikan guruun, professori Birackiin (Victor Wong). T\xc3\xa4m\xc3\xa4 tulee etev\xc3\xa4mpine oppilaineen kirkkoon tekem\xc3\xa4\xc3\xa4n tieteellisi\xc3\xa4 kokeita kammiossa olevasta salaper\xc3\xa4isest\xc3\xa4 lieri\xc3\xb6st\xc3\xa4. Muinaisen kirjoituksen mukaan lieri\xc3\xb6ss\xc3\xa4 on Saatanan poika, jonka tarkoituksena on vapauttaa is\xc3\xa4ns\xc3\xa4 pime\xc3\xa4lt\xc3\xa4 puolelta. Tiedemiehet eiv\xc3\xa4t aluksi suostu uskomaan t\xc3\xa4t\xc3\xa4, mutta joutuvat muuttamaan kantaansa tapahtumien edetess\xc3\xa4.'